אפרים מונסונייגו

הרב אפרים מונסונייגו (מכונה: "מהרא"ם") (ה'ת"ע, 1710 - סביב ה'תק"ן, 1790) היה מקובל, ודיין בפאס. בהמשך, ראש ישיבה, אב בית הדין, ורבה של תטואן במאה השמונה עשרה.

 קורות חייו 
נולד לרבי אברהם בפאס שבמרוקו. למד אצל רבי שמואל אלבאז ורב יעקב אבן צור.ראו: אבני שיש ח"א יו"ד סימן לו. בשנת ה'תק"י נסמך לרבנות על ידי האחרון, והתמנה לדיין בעיר ב'בית דין של חמש' שמנה חמישה דיינים תלמידי הרב יעקב אבן צור.ראו למשל פסק דין שלו בבית הדין שבראשות הרב יעקב אבן צור, בשו"ת משפט וצדקה ביעקב ח"א סי' לו. בשנת ה'תקי"ח עבר לתטואן וכיהן כדיין בבית הדין בראשותו של הרב יעקב אבן מלכא.ראו: 'עדות ביעקב' דף פ"ח ע"א. לאחר שנפטר האחרון, התמנה תחתיו לאב בית הדין בעיר ולרבה של תטואן. חביריו הדיינים היו: רבי שלמה אבודרהם, רבי יהודה קורייאט. בתקופה מאוחרת יותר, הצטרפו הרב מנחם נהון, הרב שם טוב בן וואליד, הרב יהודה אבודרהם והרב יהודה הלוי.כפי שעולה משו"ת 'משפטים צדיקים' ו'נר מערבי'. כנהוג, בית הדין התכתב עם שאר הדיינים בערי מרוקו, כדוגמת רבי עיוש אלמליח ושאר דייני רבאט,ראו: נר מערבי סימנים קכ"ו-קכ"ז. רבי שלמה טולידאנו ודייני מקנס,ראו: אבני שיש (מהד' ראשונה) סימן ל'. רבי יצחק חרוש ורבי אברהם פינטו דייני מרקש.

פסיקתו ההלכתית השפיעה על הדיינים במרוקו בכלל, ועל דייני תטואן בפרט.ראו: 'שבילי משפט' ערך מתנה סעיף נ"ה, ערך שבועה מ"ו. וכן ראו: 'חיי עמרם' אה"ע סימן ט. וכן ראו: 'מן הגנזים' חלק י' עמ' רלד. 

 תלמידיו 
רבי אפרים כיהן כראש הישיבה בתטואן. מבין תלמידיו ידועים הרב שם טוב אבן וואליד, הרב מנחם נהון - מדייני העיר.ראו 'מלכי רבנן', ערך הרב שם טוב בן וואליד. וכן רבי יעקב חיים בן נאיים שהעיד על רבו שהוא 'מקובל אלהי'.כפי שהעיד בעצמו בהקדמה לספרו 'זרע יעקב'.

נפטר סביב שנת ה'תק"ן, ונקבר בתטואן.ראו: מבוא לספר 'נוהג בחכמה' מהד' מ. עמאר, עמ' 58.

 חיבוריו 
פסקי דין - חלקם נדפסו בשו"ת 'נר מערבי' ובשו"ת 'משפטים צדיקים' ועוד.
תקנות - תקנות שתיקן מוזכרים בספרי חכמי מרוקו.

 הערות שוליים 

קטגוריה:ילידי 1710
קטגוריה:נפטרים ב-1790
קטגוריה:תטואן: רבנים
קטגוריה:אבות בתי דין